অযোধ্যায় পৌঁছলেন নরেন্দ্র মোদি, দেখুন রাম মন্দির থেকে সরাসরি

ওয়েবডেস্ক- অযোধ্যায় (Ayodhya) আজ ফের একবার সেজে উঠেছে। আজ রামমন্দিরে (Ram Temple) এক ঐতিহাসিক শুভক্ষণ। গেরুয়া ধর্মধ্বজ (Saffron Flag) উত্তোলন অনুষ্ঠান। প্রধানমন্ত্রী নরেন্দ্র মোদি (Pm Narendra Modi) আজ ২৫ নভেম্বর অযোধ্যার রাম জন্মভূমি মন্দিরে গেরুয়া পতাকা উত্তোলন করবেন।

মন্দির নির্মাণ কার্যত সম্পূর্ণ হওয়ার পরই প্রথমবারের মতো প্রধান শিখরে উত্তোলন এদিন উত্তোলন করা হবে এই বিশেষ ত্রিভুজাকার পতাকা। বিশেষ পূজার্চ্চনা মিলিয়ে বিশেষ পূজা সহ একাধিক কর্মসূচি রয়েছে। রামমন্দির নির্মাণ সম্পূর্ণ হওয়ার পর আজকের পতাকা উত্তোলন। এই বিশেষ মুহূর্তেকে ‘পূর্ণতার প্রতীক দেখছে’ শ্রীরাম জন্মভূমি তীর্থক্ষেত্র ট্রাস্ট।

তবে গুরু তেগ বহাদুরের শহিদ দিবসের সঙ্গেও দিনটা জুড়ে দেওয়ায় রাজনৈতিক বার্তা খুঁজছে বিরোধী শিবির।

আজ সকাল থেকেই অন্য রূপে অযোধ্যা। চারদিকেই উৎসবের আমেজ। চারদিকে সাধু সন্ত থেকে ভক্তদের ভিড়। এদিন গেরুয়া পতাকা উত্তোলনের পরে প্রধানমন্ত্রী অনুষ্ঠান শেষে সাধারণ ভক্ত, অতিথি ও সাধুদের উদ্দেশে ভাষণ দেবেন তিনি।

মন্দির কর্তৃপক্ষ সূত্রে খবর, ধর্মধ্বজার উচ্চতা ১০ ফুট এবং দৈর্ঘ্য ২০ ফুট। পতাকায় রয়েছে স্বর্ণাভ সূর্যমুখী প্রতীক, ‘ওঁ’ অক্ষর এবং পবিত্র কোবিদার বৃক্ষের ছবি। এই ঐতিহ্যবাহী প্রতীকগুলো ভারতীয় সংস্কৃতির সাহস, সম্মান, ঐক্য এবং ধারাবাহিকতার বার্তাকে বহন করে। এই বিশেষ অনুষ্ঠান দেখতে দেশ-বিদেশ থেকে অসংখ্য ভক্তের আগমন হয়েছে। মন্দির প্রাঙ্গণ জুড়ে কড়া নিরাপত্তা। মন্দির চত্বর প্রায় হাজার টন ফুল দিয়ে সাজানো হয়েছে। গোটা শহর এক ঐতিহাসিক মুহূর্তের অপেক্ষায়।

আরও পড়ুন- চণ্ডীগড়কে আর্টিকেল ২৪০–এর আওতায় আনতে কেন্দ্রের প্রস্তাব, পঞ্জাবে উত্তেজনা

এদিকে প্রধানমন্ত্রী অযোধ্যা সফর অন্যদিকে ধর্মধ্বজার উত্তোলনকে ঘিরে কড়া নিরাপত্তায় অযোধ্যা। মোট ৬,৯৭০ জন নিরাপত্তাকর্মী মোতায়েন করা হয়েছে। রয়েছে এটিএস কমান্ডো, এনএসজি স্নাইপার টিম, বিশেষ সাইবার ইউনিট এবং প্রযুক্তিগত বাহিনী। শহরের গুরুত্বপূর্ণ স্থানগুলি সহ রাস্তাঘাট, মন্দির কমপ্লেক্স ও আশপাশের অঞ্চল কড়া নজরদারি।

দেখুন আরও খবর-